**Bezenye Községi Önkormányzat képviselő-testületének**

**12/2016.(XI.11.) önkormányzati rendelete**

**az egészségügyi alapellátások körzeteinek megállapításáról**

Bezenye Községi Önkormányzat képviselő-testülete az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 6.§ (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével a következőket rendeli el:

**A rendelet hatálya**

**1.§**

A rendelet hatálya kiterjed Bezenye község közigazgatási területén területi ellátási kötelezettséggel működő háziorvosi körzetre, házi gyermekorvosi körzetre, fogorvosi körzetre, védőnői ellátás körzetére, az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásra, valamint az iskola-egészségügyi ellátásra.

**Az alapellátás körzetei**

**2.§**

(1) Az önkormányzat teljes közigazgatási területe egy háziorvosi körzetet alkot.

(2) Az önkormányzat teljes közigazgatási területe egy házi gyermekorvosi körzetet alkot.

**3.§**

(1) Az önkormányzat teljes közigazgatási területe egy fogorvosi alapellátási körzetet alkot.

(2) Az alapellátás a Rajka Község Önkormányzat és Bezenye Községi Önkormányzat között létrejött ellátási megállapodás alapján társulási formában történik, székhelye Rajka.

**4.§**

(1) Az önkormányzat teljes közigazgatási területe egy védőnői körzetet alkot.

(2) Az alapellátás Bezenye Község Önkormányzata és Levél Községi Önkormányzat között létrejött ellátási megállapodás alapján társulási formában történik, székhelye: Bezenye.

**5.§**

(1)Az alapellátáshoz kapcsolódó háziorvosi, házi gyermekorvosi ügyeleti ellátást Bezenye Községi Önkormányzat és a Községek Orvosi Ügyelete Nonprofit Közhasznú Korlátolt Felelősségű Társaság között létrejött megállapodás alapján látja el. Az ügyeleti ellátás székhelye az érintett települési önkormányzatok megállapodása alapján Mosonmagyaróvár.

(2)Az alapellátáshoz kapcsolódó fogorvosi ügyeleti ellátást - az önkormányzat feladat-ellátási szerződés keretében látja el. Az ügyeleti ellátás székhelye Mosonmagyaróvár

**6.§**

Az iskola-egészségügyi ellátás a háziorvos és védőnő együttes szolgáltatásából áll, melyet az önkormányzat a 9223 Bezenye, Tanácsház utca 2. szám alatti orvosi rendelőben biztosít.

**Záró rendelkezés**

**7.§**

(1)Ez a rendelet 2016. november 12. napján lép hatályba.

(2)Hatályát veszti a Bezenye Községi Önkormányzat képviselő-testületének a háziorvosi és fogorvosi körzet meghatározásáról szóló 11/2002.(XII.15.) önkormányzati rendelete.

**Kammerhofer Róbert dr. Gáli Péter**

polgármester jegyző

Záradék: A rendelet kihirdetése 2016. november 11. megtörtént.

**dr. Gáli Péter**

 jegyző